สุภาพร ดรโชติ. (2561). การศึกษาผลของรูปแบบการสอนด้วยกลุ่มร่วมมือแบบ STAD

ประกอบแบบฝึกทักษะที่มีต่อความรู้ความสามารถอ่านจับใจความจากนิทานเพื่อ

พัฒนาทักษะการอ่านภาษาไทยของนักเรียนที่มีความบกพร่องทางการได้ยิน

ชั้นมัธยมศึกษาปีที่ 1 โรงเรียนเศรษฐเสถียร ในพระราชูปถัมภ์

บทคัดย่อ

การศึกษาครั้งนี้ มีวัตถุประสงค์เพื่อศึกษาผลของรูปแบบการสอนด้วยกลุ่มร่วมมือแบบ STAD ประกอบแบบฝึกทักษะที่มีต่อความรู้ความสามารถอ่านจับใจความจากนิทานเพื่อพัฒนาทักษะการอ่านภาษาไทยของนักเรียนที่มีความบกพร่องทางการได้ยิน ชั้นมัธยมศึกษาปีที่ 1 โรงเรียนเศรษฐเสถียร ในพระราชูปถัมภ์ กลุ่มตัวอย่างเป็นนักเรียนที่มีความบกพร่องทางการได้ยิน ใช้ภาษามือในการสื่อสาร และไม่มีความพิการอื่น กำลังศึกษาอยู่ชั้นมัธยมศึกษาปีที่ 1 ภาคเรียนที่ 1 ปีการศึกษา 2561 โรงเรียนเศรษฐเสถียร ในพระราชูปถัมภ์ เลือกโดยวิธีเจาะจง (Purposive sampling) จำนวน 11 คน ใช้เวลาในการทดลองสัปดาห์ละ 3 วัน วันละ 60 นาที เป็นเวลา 2 สัปดาห์ รวมทั้งสิ้น 6 ครั้ง

เครื่องมือที่ใช้ในการศึกษาครั้งนี้ คือ แผนการจัดการเรียนรู้ด้วยกลุ่มร่วมมือ แบบ STAD แบบฝึกทักษะการอ่านจับใจความจากนิทาน แบบทดสอบวัดผลสัมฤทธิ์ทางการเรียน มีการวิเคราะห์ข้อมูลโดยใช้ค่า ร้อยละ และค่าเฉลี่ย X เปรียบเทียบคะแนนก่อนเรียนและหลังเรียน

ผลการศึกษาพบว่าการสอนด้วยกลุ่มร่วมมือแบบ STAD ( Student Team Achievement Divisions) ที่มีต่อความรู้ความสามารถอ่านจับใจความเพื่อพัฒนาทักษะการอ่านจับใจความจากนิทาน ทำให้นักเรียน สามารถสามารถคิด วิเคราะห์ ตีความ แปลความ สรุปความ เรื่องที่อ่านได้อย่างมีวิจารณญาณ และตอบคำถามสั้น ๆ และทำแบบฝึกหัดได้ถูกต้อง ผ่านเกณฑ์ที่กำหนด 65 % คิดเป็นร้อยละ 80

[](file:///C:\Users\paw\Pictures)

การศึกษาผลของรูปแบบการสอนด้วยกลุ่มร่วมมือแบบ STAD

ประกอบแบบฝึกทักษะที่มีต่อความรู้ความสามารถอ่านจับใจความ

จากนิทานเพื่อพัฒนาทักษะการอ่านภาษาไทยของนักเรียน

ที่มีความบกพร่องทางการได้ยิน ชั้นมัธยมศึกษาปีที่ 1

1. ความสำคัญ

##### 1.1 การอ่านเป็นเครื่องมือพื้นฐานสำคัญในการศึกษาหาความรู้ การ**อ่าน**จับใจความ **เป็นการอ่านที่ฝึกให้ผู้อ่านได้รู้จักใช้ความคิด สติปัญญาและความรอบรู้ต่อสิ่งที่ได้อ่าน ฝึกการคิดวิเคราะห์อย่างมีเหตุผล รู้จักแสดงความคิดเห็น ซึ่งการฝึกแสดงความคิดเห็นจะช่วยให้ผู้อ่านคิดเป็น มีความรู้กว้างขวาง และเป็นการเพิ่มพูนความรู้ ความสามรถ ในการใช้ทักษะทางปัญญา เพื่อแสดงออกมาเป็นความคิดเห็นของตนเอง การถ่ายทอดความคิดเห็นของตนเองออกมาจำเป็นต้องแสวงหาความรู้ต่าง ๆ นำมาเปรียบเทียบ** **คิดวิเคราะห์วิจารณ์และนำไปพัฒนาความสามารถของตน ทำให้เกิดความรอบรู้จริง สามารถนำความรู้จากสิ่งที่ได้อ่านมาใช้อย่างสร้างสรรค์ ซึ่งจะทำให้ประสบความสำเร็จในการเรียน และการทำงานในชีวิต**

1.2โรงเรียนเศรษฐเสถียร ฯ มีบทบาทหน้าที่ในด้านการจัดการศึกษาให้กับนักเรียน ที่มีความบกพร่องทางการได้ยิน ตั้งแต่ระดับชั้นอนุบาลจนถึงระดับชั้นมัธยมศึกษาปีที่ 6 ตามมาตรฐานของหลักสูตรโดยมุ่งเน้นให้นักเรียนสามารถดำรงชีวิตอยู่ในสังคม ได้อย่างมีความสุข มีความสามารถในการคิด วิเคราะห์ ฝึกให้เด็กคิดเป็น ทำเป็น แก้ปัญหาเป็น รู้จักใช้วิจารณญาณในการตัดสินปัญหา รวมทั้งคิดวิเคราะห์และแก้ปัญหาได้อย่างมีเหตุผล

1.3. **ปัญหา**การสอนวิชาภาษาไทยของนักเรียนที่มีความบกพร่องทางการได้ยิน ในระดับชั้นมัธยมศึกษาปีที่ 1 โรงเรียนเศรษฐเสถียร ในพระราชูปถัมภ์พบปัญหาดังนี้

นักเรียนไม่สามารถอ่านเพื่อจับใจความได้ นักเรียนขาดทักษะการอ่านจับใจความ ไม่สามารถ วิเคราะห์ แปลความ ตีความ สรุปความ เรื่องที่อ่านได้

จากปัญหาดังกล่าว ผู้สอนได้ปรับเปลี่ยนวิธีการสอนโดยใช้รูปแบบการสอนด้วยกลุ่มร่วมมือแบบ STAD ประกอบฝึกทักษะการอ่านจับใจความจากนิทานในชั้นมัธยมศึกษาปีที่ 1เพื่อพัฒนาทักษะ การอ่านจับใจความได้ สำหรับนักเรียนที่มีความบกพร่องทางการได้ยิน ชั้นมัธยมศึกษาปีที่ 1

เหตุผลที่ผู้สอนเลือกปัญหานี้เพื่อพัฒนานักเรียนให้มีทักษะการอ่านจับใจความ สามารถคิด วิเคราะห์ ตีความ แปลความ และนำสาระความรู้ที่ได้รับจากการอ่านไปปรับใช้ ฝึกให้เด็กคิดเป็น ทำเป็น แก้ปัญหาเป็น รู้จักใช้วิจารณญาณในการตัดสินปัญหา รวมทั้งคิดวิเคราะห์และแก้ปัญหาได้อย่างมีเหตุผลใน**การดำรงชีวิต**

**คำถามในการวิจัย** ครูต้องทำอย่างไรจึงจะทำให้นักเรียนมีความรู้ มีทักษะการอ่าน จับใจความสามารถสามารถคิด วิเคราะห์ ตีความ แปลความ สรุปความ เรื่องที่อ่านได้

##### **ตัวบ่งชี้** การมีความรู้มีทักษะการอ่านจับใจความ สามารถสามารถคิด วิเคราะห์ ตีความ แปลความ สรุปความเรื่องที่อ่านได้อย่างมีวิจารณญาณ ได้แก่

### **(เงื่อนไข)** 1. เมื่อกำหนด วิธีการสอนโดยใช้รูปแบบการสอนด้วยกลุ่มร่วมมือแบบ STAD ประกอบแบบฝึกทักษะการอ่านจับใจความจากนิทาน จำนวน 2 เรื่อง คือ

**นิทานเรื่องตาสีขี้ลืม**

**นิทานเรื่องชาวนากับงูเห่า**

**(พฤติกรรม)**  2. นักเรียนชั้นมัธยมศึกษาปีที่ 1 มีทักษะการอ่านจับใจความ สามารถคิด วิเคราะห์ ตีความ แปลความ สรุปความ เรื่องที่อ่านได้อย่างมีวิจารณญาณ

**(เกณฑ์)**  3. นักเรียน มีทักษะการอ่านจับใจความ สามารถคิดวิเคราะห์ ตีความ แปลความ สรุปความ เรื่องที่อ่านได้อย่างมีวิจารณญาณ และตอบคำถามสั้น ๆ จากแบบฝึกทักษะได้ และทำแบบฝึกหัดได้ถูกต้อง ผ่านเกณฑ์ 65 % ขึ้นไป

1.4. **แนวทางแก้ปัญหา**นักเรียนมีทักษะการอ่านจับใจความ สามารถสามารถคิดวิเคราะห์ ตีความ แปลความ สรุปความ เรื่องที่อ่านได้อย่างมีวิจารณญาณ และตอบคำถามสั้น ๆ จากแบบฝึกทักษะได้ และทำแบบฝึกหัดได้ถูกต้อง ผ่านเกณฑ์ 65 % ขึ้นไป มีดังต่อไปนี้คือ

**ลำดับขั้นตอนการสอนโดยวิธีการสอนด้วยกลุ่มร่วมมือแบบ STAD**

( Student Team Achievement Divisions) ซึ่งประกอบด้วยขั้นตอนที่สำคัญดังนี้

|  |
| --- |
| ๑. ขั้นนำเสนอบทเรียนต่อชั้นเรียน |

|  |
| --- |
| ๒. ขั้นเรียนกลุ่มย่อย |

|  |
| --- |
| ๓. ขั้นทดสอบย่อย |

|  |
| --- |
| ๔. ขั้นหาคะแนนพัฒนา |

๕. ขั้นให้รางวัลกลุ่ม

**2.** วัตถุประสงค์ของการวิจัย

##### เพื่อศึกษาผลของรูปแบบการสอน**ด้วยกลุ่มร่วมมือแบบ** STAD **ประกอบแบบฝึกทักษะ** ที่มีต่อความรู้ความสามารถ**อ่าน**การอ่านจับใจความ **เพื่อพัฒนาทักษะการอ่านภาษาไทย** ของนักเรียนที่มีความบกพร่องทางการได้ยิน ชั้นมัธยมศึกษาปีที่ 1

**3**. ความสำคัญของการศึกษา

3.1 ช่วยแก้ปัญหานักเรียนขาดความรู้ความเข้าใจการเรียนรู้การอ่านภาษาไทย เพื่อพัฒนาทักษะการอ่านจับใจความและตอบคำถามสั้น ๆ ทำแบบฝึกหัดได้ถูกต้อง ผ่านเกณฑ์ 65 % ขึ้นไปของนักเรียนที่มีของนักเรียนที่มีความบกพร่องทางการได้ยิน ชั้นมัธยมศึกษาปีที่ 1

3.2 ช่วยให้ได้รูปแบบการสอน **ด้วยกลุ่มร่วมมือแบบ** STAD( Student Team Achievement Divisions)

3.3 ได้แบบฝึกทักษะเป็นสื่อการเรียนการสอน

**4. ขอบเขตการศึกษา**

4.1 ประชากรกลุ่มตัวอย่าง ประชากรที่ศึกษาครั้งนี้เป็นนักเรียนที่มีความบกพร่อง ทางการได้ยิน ชั้นมัธยมศึกษาปีที่ 1 โรงเรียนเศรษฐเสถียร ในพระราชูปถัมภ์ จำนวน 12 คน

4.2 ระยะเวลาที่ศึกษา การศึกษาครั้งนี้ใช้เวลา 6 ชั่วโมง /2 สัปดาห์ สัปดาห์ละ 3 ชั่วโมง ภาคเรียนที่ 1 / 2561

**5. ตัวแปรที่ศึกษา**

1. ตัวแปรอิสระ ได้แก่ - รูปแบบการสอน ด้วยกลุ่มร่วมมือแบบ STAD

- แบบฝึกทักษะการอ่านสรุปความจากนิทาน จำนวน 2 เรื่อง

2. ตัวแปรตาม ได้แก่ความสามารถอ่านจับใจความเพื่อพัฒนาทักษะ การอ่าน ภาษาไทย สามารถตอบคำถามสั้น ๆ ทำแบบฝึกหัด ได้ถูกต้อง ผ่านเกณฑ์ 65 % ขึ้นไป ของนักเรียน ที่มีความบกพร่องทางการได้ยินชั้นมัธยมศึกษาปีที่ 1

**กรอบแนวคิดในการวิจัย**

**ตัวแปรอิสระ ตัวแปรตาม**

ความสามารถอ่านจับใจความ

เพื่อพัฒนาทักษะการอ่านภาษาไทย

ของนักเรียนที่มีความบกพร่องทางการได้ยิน

ชั้นมัธยมศึกษาปีที่ 1

###### -รูปแบบการสอนด้วยกลุ่มร่วมมือแบบ STAD

-แบบฝึกทักษะการอ่านจับใจความจากนิทาน

**5**. นิยามศัพท์เฉพาะ

###### - รูปแบบการสอนโดยใช้กระบวนการกลุ่มร่วมมือรูปแบบ **STAD** ( Student Team Achievement Divisions) หมายถึงการจัดการเรียนการสอนตามขั้นตอนที่สำคัญดังนี้

1. ขั้นนำเสนอบทเรียนต่อชั้นเรียน

2. ขั้นเรียนกลุ่มย่อย

3. ขั้นทดสอบย่อย

4. ขั้นหาคะแนนพัฒนา

5. ขั้นให้รางวัลกลุ่ม

โดยดำเนินกิจกรรมการเรียนการสอนดังนี้

**1. ครูให้ความรู้กับนักเรียนเกี่ยวกับการอ่าน**จับใจความแจ้ง**จุดประสงค์การเรียนรู้**

**2. ครู**ชี้แจงการเรียนด้วยกลุ่มร่วมมือแบบ STAD

3. ทดสอบก่อนเรียน

4. ครูนำเสนอบทเรียนต่อชั้นเรียน

5. นักเรียนเข้ากลุ่มย่อยเลือกประธานนักเรียนและเลขานุการกลุ่ม ครูแบ่งนักเรียนออกเป็น 3 กลุ่ม ๆ ละ 3-4 คน คละความสามารถตามผลสัมฤทธิ์ทางการเรียน เก่ง ปากลาง และอ่อน

6. ตัวแทนนักเรียนแต่ละกลุ่ม ช่วยกันอ่านและอภิปราย วิเคราะห์ ทำความเข้าใจเนื้อหาจากแบบฝึกทักษะ แล้วช่วยกันสรุปนำเสนอผลงาน

7. ตัวแทนกลุ่มจับฉลาก เพื่อนำเสนอผลงานทีละกลุ่ม

8. ครูและนักเรียนช่วยกันสรุปองค์ความรู้ที่ได้จากการอ่านจากนิทาน

9. ครูให้นักเรียนช่วยกันทำแบบฝึกทักษะเป็นกลุ่ม เพื่อตอบคำถาม

10. ให้ทดสอบย่อยเป็นรายบุคคลจากแบบทดสอบย่อยในชุดแบบฝึกทักษะ แล้วนักเรียนแลกเปลี่ยนกันตรวจแบบทดสอบ เอาคะแนนของกลุ่มมารวมกัน แล้วหาค่าเฉลี่ย แจ้งคะแนนเฉลี่ยที่ได้เพื่อเป็นคะแนนเก็บของกลุ่ม กลุ่มใดได้คะแนนสูงสุด จะบวกคะแนนให้อีก 2 แต้ม เพื่อไว้รวมในการแข่งขันเกมครั้งต่อไป จนครบ 3 ครั้ง จึงตัดสินการให้รางวัลชนะเลิศ

11. ครูนำคะแนนทดสอบย่อยของแต่ละบุคคลมากรอกเป็นคะแนนเก็บในการทำ แบบฝึกทักษะการอ่านจากนิทาน

##### - **ความสามารถอ่านจับใจความ** หมายถึง เมื่อครูกำหนดกำหนดนิทาน จำนวน 2 เรื่อง โดยใช้แบบฝึกทักษะ นักเรียนมีทักษะการอ่านจับใจความสามารถคิด วิเคราะห์ ตีความ แปลความเรื่องที่อ่านได้อย่างมีวิจารณญาณและตอบคำถามสั้นๆ และทำแบบฝึกหัดได้ถูกต้อง ผ่านเกณฑ์อย่างน้อย 65 % ขึ้นไป

**6. วิธีดำเนินการทดลอง**

**ประชากร**

เป็นนักเรียนที่มีความบกพร่องทางการได้ยินชั้นมัธยมศึกษาปีที่ 1 ปีการศึกษา 2561 จำนวน 11 คน โรงเรียนเศรษฐเสถียร ในพระราชูปถัมภ์ กรุงเทพมหานคร

**เครื่องมือ**

1. เครื่องมือทดลองได้แก่รูปแบบการสอนแบบด้วยกลุ่มร่วมมือแบบ STAD

( Student Team Achievement Divisions)

2. เครื่องมือวัดผลการเรียนรู้ ได้แก่ แบบฝึกทักษะ การอ่านจับใจความจากนิทาน เพื่อพัฒนาทักษะการอ่านภาษาไทย ของนักเรียนที่มีความบกพร่องทางการได้ยิน

**7. ทดลองและรวบรวมข้อมูล**

มีวิธีทดลองดังนี้

1. ทดสอบก่อนเรียน

2. ทดสองสอน

3. ทดสอบหลังเรียน

**วิธีการรวบรวมข้อมูลในการดำเนินการศึกษาทดลอง**

|  |  |
| --- | --- |
| **ขั้นตอน** | **วัน เดือน ปี** |
| 1. ทดสอบก่อนเรียน | 10 กรกฏาคม 2561 |
| 2. ทดลองสอน  ครูให้ความรู้กับนักเรียนเรื่องขั้นตอนการเรียนด้วย  กลุ่มร่วมมือแบบ STAD 5 ขั้นตอน ดังนี้  1. ขั้นนำเสนอบทเรียนต่อชั้นเรียน  2. ขั้นเรียนกลุ่มย่อย  3. ขั้นทดสอบย่อย  4. ขั้นหาคะแนนพัฒนา  5. ขั้นให้รางวัลกลุ่ม | 10,12,13 กรกฏาคม 2561  16,19,20 กรกฏาคม 2561 |
| 3. ทำแบบทดสอบหลังเรียน ถ้าตอบคำถามไม่ผ่านเกณฑ์ย้อนกลับไปศึกษาเนื้อหาใหม่ | 20 กรกฏาคม 2561 |

**8. วิธีวิเคราะห์ข้อมูล**

โดยใช้ ค่ารัอยละ

ค่าเฉลี่ย ( x )

ผลการวิเคราะห์ข้อมูล

ตารางที่ 1 แสดงค่าเฉลี่ยคะแนนทดสอบก่อนเรียน

|  |  |  |  |
| --- | --- | --- | --- |
| ตัวชี้วัด | ครั้งที่ 1 | ครั้งที่ 2 | ครั้งที่ 3 |
| ความรู้ความสามารถ  อ่านจับใจความ  เพื่อพัฒนาทักษะการอ่านภาษาไทย | 1 | 3 | 4 |
| X |  | 3 / 10 |  |

จากตารางความรู้ความสามารถอ่าน จับใจความเพื่อพัฒนาทักษะการอ่าน ภาษาไทย ชั้นมัธยมศึกษาปีที่ 1/3 รวม 3 ครั้งทดสอบก่อนเรียนเฉลี่ยแล้วสามารถทำได้ 3 ข้อ จากคำถามทั้งหมด 10 ข้อ

(x = 3/10) หรือคิดเป็นร้อยละ 30

ตารางที่ 2 แสดงค่าเฉลี่ยคะแนนทดสอบหลังเรียน

|  |  |  |  |
| --- | --- | --- | --- |
| ตัวชี้วัด | ครั้งที่ 1 | ครั้งที่ 2 | ครั้งที่ 3 |
| ความรู้ความสามารถ  อ่านจับใจความ เพื่อพัฒนาทักษะการอ่านภาษาไทย | 5 | 9 | 9 |
| X |  | 8/10 |  |

จากตารางความรู้ความสามารถอ่าน จับใจความ เพื่อพัฒนาทักษะการอ่านภาษาไทย ของนักเรียนที่มีความบกพร่องทางการได้ยิน ชั้นมัธยมศึกษาปีที่ 1 รวม 3 ครั้งทดสอบ หลังเรียนเฉลี่ยแล้วสามารถทำได้ 8 ข้อ จากคำถามทั้งหมด 10 ข้อ

(x = 8/10) หรือคิดเป็นร้อยละ 80 %

ตารางที่ 3 เปรียบเทียบค่าร้อยละของคะแนนก่อนเรียนและหลังเรียน

|  |  |  |
| --- | --- | --- |
| ตัวชี้วัด | ก่อนทดลอง | หลังทดลอง |
| ความรู้ความสามารถ  อ่านเจับใจความพื่อพัฒนาทักษะการอ่านภาษาไทย | ร้อยละ 30 | ร้อยละ 80 |

จากการทดสอบความรู้ความสามารถความสามารถ อ่านจับใจความเพื่อพัฒนาทักษะการอ่านภาษาไทยของนักเรียนที่มีความบกพร่องทางการได้ยิน ชั้นมัธยมศึกษาปีที่ 1 เพิ่มขึ้นจาก ร้อยละ 30 เป็นร้อยละ 80 ผลปรากฏว่าผ่านเกณฑ์ที่กำหนด 65 %

**สรุปผลและการประยุกต์ใช้**

**1. วัตถุประสงค์การศึกษา**

เพื่อศึกษารูปแบบของการสอน ด้วยกลุ่มร่วมมือแบบ STAD ( Student Team Achievement Divisions) ที่มีต่อความรู้ความสามารถอ่านจับใจความ เพื่อพัฒนาทักษะ การอ่านภาษาไทย ของนักเรียนที่มีความบกพร่องทางการได้ยิน ชั้นมัธยมศึกษาปีที่ 1 โรงเรียนเศรษฐเสถียร ในพระราชูปถัมภ์

**2. สมมติฐาน**

เมื่อใช้วิธีจัดการเรียนการสอนด้วยกลุ่มร่วมมือแบบ STAD ( Student Team Achievement Divisions) เพื่อพัฒนทักษะการอ่านจับใจความจากนิทาน นักเรียนสามารถ คิด วิเคราะห์ ตีความ แปลความ สรุปความเรื่องที่อ่านได้อย่างมีวิจารณญาณ และตอบคำถามสั้น ๆ และทำแบบฝึกหัดได้ถูกต้อง ผ่านเกณฑ์ 65 % ขึ้นไป

**3.ประชากร**

นักเรียนที่มีความบกพร่องทางการได้ยิน ชั้นมัธยมศึกษาปีที่ 1 จำนวน 11 คน โรงเรียนเศรษฐเสถียร ในพระราชูปถัมภ์ กรุงเทพมหานคร

**4. เครื่องมือ**

- แผนการจัดการเรียนรู้การด้วยกลุ่มร่วมมือแบบ STAD ( Student Team

Achievement Divisions)

- แบบฝึกทักษะ การอ่านจับใจความขั้นวิเคราะห์จากนิทานเพื่อพัฒนาทักษะการอ่านภาษาไทย

**5. สรุปผลการศึกษา**

##### สรุปผลการทดลองพบว่า การสอนด้วยกลุ่มร่วมมือแบบ STAD ( Student Team Achievement Divisions) ที่มีต่อความรู้ความสามารถอ่านจับใจความเพื่อพัฒนาทักษะการอ่านจับใจความจากนิทาน ทำให้นักเรียน สามารถสามารถคิด วิเคราะห์ ตีความ แปลความ สรุปความ เรื่องที่อ่านได้อย่างมีวิจารณญาณ และตอบคำถามสั้น ๆ และทำแบบฝึกหัดได้ถูกต้อง ผ่านเกณฑ์ที่กำหนด 65 % คิดเป็นร้อยละ 80

**6. การนำผลการศึกษาไปประยุกต์ใช้**

นำรูปแบบการสอนด้วยกลุ่มร่วมมือแบบ STAD ( Student Team Achievement Divisions) ประกอบแบบฝึกทักษะ ที่มีต่อความรู้ความสามารถอ่านจับใจความเพื่อพัฒนาทักษะการอ่านจับใจความไปใช้กับการสอนอ่านจับใจความวิชาภาษาไทย ของนักเรียนที่มี ความบกพร่องทางการได้ยิน ในระดับชั้นเรียนอื่น ๆ ในปีการศึกษาต่อไป

**7. ข้อเสนอแนะ**

1. ศึกษาความพึงพอใจของการใช้การสอน ด้วยกลุ่มร่วมมือแบบ STAD ( Student Team Achievement Divisions) ประกอบแบบฝึกทักษะที่มีต่อความรู้ความสามารถอ่าน จับใจความ เพื่อพัฒนาทักษะการอ่าน ไปใช้กับการสอนอ่านจับใจความขั้นวิเคราะห์วิชาภาษาไทย ของนักเรียนที่มีความบกพร่องทางการได้ยิน ในระดับชั้นเรียนอื่น ๆ ในปีการศึกษาต่อไป

2. ศึกษาความคงทนของการสอนด้วยกลุ่มร่วมมือแบบ STAD ( Student Team Achievement Divisions) ประกอบแบบฝึกทักษะ ที่มีต่อความรู้ความสามารถอ่านจับใจความ เพื่อพัฒนาทักษะการอ่าน นำไปสู่ความรู้ความสามารถอ่าน ภาษาไทย ทำให้นักเรียนสามารถสามารถคิด วิเคราะห์ ตีความ แปลความสรุปความ เรื่องที่อ่านได้อย่างมีวิจารณญาณ ของนักเรียนที่มีความบกพร่องทางการได้ยิน ในระดับชั้นเรียนอื่น ๆ ในปีการศึกษาต่อไป.